jkorsvik/nowiki_second_scrape_merged huggingface dataset:
Ö3 Austria Top 40

Ö3 Austria Top 40 er Østerrikes offisielle hitliste for solgt og strømmet musikk i landet. Singellisten blir presentert på internett og i radioprogrammet med samme navn fredager på radiokanalen Hitradio Ö3. Showet ble førte gang sendt 26. november 1968 under navnet Disc Parade og ble presentert av Ernst Grissemann. Den første listen ble publisert i 1967.


== Hitlistene ==
Ö3 Austria Top 40 består av fire ulike hitlister. Listene blir satt sammen av IFPI Austria:

Ö3 Austria Top 40 Singles – topp 75 over de mest populære musikksinglene i Østerrike den siste uken
Ö3 Austria Top 40 Longplay (Album) – topp 75 over de mest populære musikkalbumene i Østerrike den siste uken
Ö3 Austria Top 20 Compilation – toppliste over samlealbum
Ö3 Austria Top 10 DVDSingellisten publiseres på charts.orf.at og austriancharts.at, og er en oversikt over de 75 mest spilte, kjøpte og strømmede sangene den siste uken. Selv om det er en topp 75-liste, er hitlistens offisielle navn fremdeles Ö3 Austria Top 40. Radioprogrammet med samme navn publiserer kun de 40 øverste sangene, mens plassene 41–75 blir omtalt som «boblere», sanger som bobler like under den offisielle topp 40-listen.


== Referanser ==


== Eksterne lenker ==
Offisielle østerrikske hitlister
Ö3 Austria Top 75
Arkiv over østerrikske hitlister
Parañaque

Parañaque (offisielt City of Parañaque) er en by på øya Luzon på Filippinene. Den ligger i Metro Manila og har 552 660 innbyggere (2007). En av fillipinenes viktigste katolske kirker, Baclaran Church, ligger i smådistriktet Baclaran. 


== Administrative enheter ==
Byen er inndelt i to distrikter som igjen har 16 smådistrikt, barangayer, hvorav samtliger er klassifiserte som tettstedsdistrikt.


== Kommunikasjoner ==
Hovedstadsområdets internasjonale flyplass, Ninoy Aquino internasjonale lufthavn, ligger i Parañaque.


== Referanser ==


== Eksterne lenker ==
Offisielt nettsted 
(en) Parañaque – kategori av bilder, video eller lyd på Commons
Heteropalpus

Heteropalpus er en slekt av underamilie av trebukker (Cerambycidae).


== Utseende ==
En middelsstor, slank, skinnende metallisk grønn trebukk. Antennene er kraftige og noe lengre enn kroppen. Hodet er rundet, pronotum firkantet med en kort pigg midt på hver sidekant. Dekkvingene er litt avsmalnende bakover, beina middels lange med litt fortykkede, røde lår.


== Levevis ==
Som andre trebukker lever larvene av de fleste artene i død ved. De voksne billene er oftest nattaktive.


== Utbredelse ==
Arten er kjent fra Brasil, Guyana og Fransk Guyana.


== Systematisk inndeling ==

Ordenen biller, Coleoptera Linnaeus, 1758
Underordenen Polyphaga Emery, 1886
Gruppen (infraorden) Cucujiformia Lameere, 1938
Overfamilien Chrysomeloidea Latreille, 1802 (=Phytophaga)
Familien trebukker, Cerambycidae Latreille, 1802
Underfamilien Disteniinae Thomson, 1861
Stammen Heteropalpini Villiers, 1980
Slekten Heteropalpus Buquet, 1843
Heteropalpus pretiosus Buquet, 1843


== Eksterne lenker ==
(en) Heteropalpus i Encyclopedia of Life 
(en) Heteropalpus i Global Biodiversity Information Facility 
Heteropalpus – detaljert informasjon på Wikispecies 
(en) Heteropalpus – kategori av bilder, video eller lyd på Commons
Oversikt over amerikanske arter Arkivert 14. desember 2018 hos Wayback Machine.
Bacungan

Bacungan (Bayan ng Bacungan, men offisielt Leon B. Postigo) er en kommune på Filippinene. Kommunen ligger på øya Mindanao og tilhører provinsen Zamboanga del Norte. Folkemengden er på 19 550 innbyggere.Siden 1989 har byen egentlig hett Leon B. Postigo, til ære for Leon Bayot Postigo, en korporal i Philippine Constabulary hvis 10-hektars eiendom i byen ble donert til lokalregjeringer av hans arvinger.


== Barangayer ==
Bacungan er inndelt i 18 barangayer.


== Referanser ==


== Kilder ==
2015 Census of Population and Housing Report Philippine Statistics Authority
Tagum

Tagum (offisielt City of Tagum) er en by på øya Mindanao på Filippinene. Den er administrativt sete for provinsen Davao del Norte i Davaoregionen og har 179 531 innbyggere (folketelling 1. mai 2000).Byen er inndelt i 23 smådistrikt, barangayer, hvorav 17 er klassifiserte som landsbygdsdistrikt og 6 som tettstedsdistrikt.


== Referanser ==


== Kilder ==
National Statistical Coordination Board, Filippinerna


== Eksterne lenker ==
Offisielt nettsted 
(en) Tagum – kategori av bilder, video eller lyd på Commons
Robinson annuleringsreaksjon

Robinson annuleringsreaksjon er en kjemisk reaksjon brukt innen organisk kjemi for å lage ringstrukturer. Den var oppdaget i 1935 av Robert Robinson som en metode for å danne seksringer ved å lage tre nye karbon-karbon-bindinger. Reaksjonen involverer et keton og et metylvinylketon for å danne et α,β-umettet keton i en sykloheksanring ved Michael addisjon etterfulgt av en aldolkondensasjon. Dette er en av de viktigste metodene for å danne sammensmeltede ringstrukturer.


== Referanser ==
Naga (Camarines Sur)

Ikke å forveksle med Naga (Cebu)Naga er en by på Filippinene som ligger i provinsen Camarines Sur i Bikolregionen. Den har 196 003 innbyggere (folketelling 2015).


== Barangayer ==
Byen er inndelt i 27 smådistrikt, barangayer, hvorav 22 er klassifiserte som tettstedsdistrikter.


== Referanser ==


== Eksterne lenker ==
Offisielt nettsted 
(en) Naga, Camarines Sur – kategori av bilder, video eller lyd på Commons
Bacarra

Bacarra (Bayan ng Bacarra) er en kommune på Filippinene. Kommunen ligger nord på øya Luzon og tilhører provinsen Ilocos Norte. I 2015 hadde Bacarra 32 215 innbyggere.I Bacarra er kirken San Andres Apostol, en gammel spansk kirke. Direkte ved siden av står dens gamle klokketårn, som ble delvis ødelagt under et jordskjelv i 1983. To store sandstrender ligger ved Sørkinahavet.


== Barangayer ==
Bacarra deles inn i 43 barangayer.


== Referanser ==


== Eksterne lenker ==
Offisielt nettsted 
(en) Bacarra – kategori av bilder, video eller lyd på Commons
Phelocalocera

Phelocalocera er en slekt av underamilie av trebukker (Cerambycidae).


== Utseende ==
Middelsstore, slanke, trebukker, dekkvingene med lyse felter. Antennene er kraftige og så lange som eller lengre enn kroppen. Hodet er rundet, pronotum rundet med en kraftig pigg midt på hver sidekant. Dekkvingene er avsmalnende bakover, beina forholdsvis lange med litt fortykkede lår.


== Levevis ==
Som andre trebukker lever larvene av de fleste artene i død ved. De voksne billene er oftest nattaktive.


== Utbredelse ==
Slekten er utbredt i Sør-Afrika og på Madagaskar.


== Systematisk inndeling ==

Ordenen biller, Coleoptera Linnaeus, 1758
Underordenen Polyphaga Emery, 1886
Gruppen (infraorden) Cucujiformia Lameere, 1938
Overfamilien Chrysomeloidea Latreille, 1802 (=Phytophaga)
Familien trebukker, Cerambycidae Latreille, 1802
Underfamilien Disteniinae Thomson, 1861
Stammen Disteniini Thomson, 1861
Slekten Phelocalocera Thomson, 1857
Phelocalocera peregrina Thomson, 1857
Phelocalocera queketti (Distant, 1906)


== Eksterne lenker ==
(en) Phelocalocera i Encyclopedia of Life 
(en) Phelocalocera i Global Biodiversity Information Facility 
Phelocalocera – detaljert informasjon på Wikispecies 
Oversikt over arter i den Gamle verden Arkivert 9. desember 2018 hos Wayback Machine.
Cyrtonops

Cyrtonops er en slekt av underamilie av trebukker (Cerambycidae).


== Utseende ==
Middelsstore, avlange, blankt brune til svarte trebukker. Antennene er noe kraftige (i alle fall ved roten) og litt kortere enn kroppen. Pronotum er rundet med en liten pigg midt på hver sidekant. Dekkvingene er nesten jevnbrede, kraftig punkterte. Beina er middels lange, lårene noe fortykkede.


== Levevis ==
Som andre trebukker lever larvene av de fleste artene i død ved. De voksne billene er oftest nattaktive.


== Utbredelse ==
Slekten er utbredt fra Sri Lanka i vest til Java i øst.


== Systematisk inndeling ==

Ordenen biller, Coleoptera Linnaeus, 1758
Underordenen Polyphaga Emery, 1886
Gruppen (infraorden) Cucujiformia Lameere, 1938
Overfamilien Chrysomeloidea Latreille, 1802 (=Phytophaga)
Familien trebukker, Cerambycidae Latreille, 1802
Underfamilien Disteniinae Thomson, 1861
Stammen Cyrtonopini Gressitt, 1940
Slekten Cyrtonops White, 1853 - kan også plasseres i Disteniini
Cyrtonops asahinai Mitono, 1947
Cyrtonops aterrima Holzschuh, 1991
Cyrtonops caliginosus Holzschuh, 2016
Cyrtonops insularis Villiers, 1958
Cyrtonops marginellus Holzschuh, 2016
Cyrtonops metallicus Hüdepohl, 1990
Cyrtonops nigra Gahan, 1906
Cyrtonops piceata Holzschuh, 1991
Cyrtonops punctipennis White, 1853
Cyrtonops rufipennis Pic, 1922
Cyrtonops simplicipes Holzschuh, 1991
Cyrtonops tonkineus Fairmaire, 1895


== Eksterne lenker ==
(en) Cyrtonops i Encyclopedia of Life 
(en) Cyrtonops i Global Biodiversity Information Facility 
(en) Cyrtonops hos NCBI 
(en) Kategori:Cyrtonops – bilder, video eller lyd på Wikimedia Commons 
Cyrtonops – detaljert informasjon på Wikispecies 
Oversikt over artene Arkivert 9. desember 2018 hos Wayback Machine.
Polvorón

Polvorón (fra polvo, spansk for pulver eller støv; cebuano: polboron; tagalog: pulburón) er en type tungt, mykt og lett smuldrende opprinnelig spansk bakverk av mørdeigtype laget av mel, sukker, melk og nøtter (særlig mandler). Den opprinnelige typen er for det meste produsert i Andalucía, der det er omtrent 70 produsenter som utgjør et syndikat som produserer polvorones og mantecadones. Under betegnelsen mantecados er denne søtbaksten også å finne mange andre steder på Den iberiske halvøy.Polvorones er populær festmat i hele Spania og i landets tidligere kolonier i Latin-Amerika og på Filippinene. De ble tradisjonelt bakt fra september til januar, men er nå et helårsprodukt.Inspirasjonen til polvorones er arabisk. Araberne tok noe lignende med seg til Spania, og deres geografiske opphav er således svært sannsynlig levantinsk. Den arabiske typen heter ghurayba.


== Referanser ==


== Eksterne lenker ==
(en) Polvorones – kategori av bilder, video eller lyd på Commons
Brachychiton acerifolius

Brachychiton acerifolius er et tre i kattostfamilien som vokser vilt i Australia.
Det har en pyramideformet krone og blir 30–35 m høyt i hjemlandet, men trær som dyrkes i kjøligere strøk blir ikke mer enn 8–12 m høye. Bladstilken er glatt og 10–20 cm lang. Bladene blir 15–20 cm lange, 18–34 cm brede og kan være enkle eller håndflikete med tre eller fem fliker.
Løvet felles sent på våren, og treet blir dekket av intenst røde blomster. Blomsterstanden sitter i bladhjørnene, består av opptil 200 blomster og er forgrenet og 15–40 cm lang. Blomstene er klokkeformede, 2–3 cm i diameter og har fem sammenvokste kronblad. Trærne er sambu med adskilte hann- og hunnblomster på samme plante. Frukten er en 8–12 cm lang og 3,5–4 cm bred belgkapsel som inneholder 16–26 frø.
Brachychiton acerifolius vokser vilt langs den australske østkysten fra sentrale New South Wales til langt nord i Queensland. Det blir plantet som prydtre i mange land.
Det er et av flere treslag som kalles «flammetre». Blant andre flammetrær kan en nevne Delonix regia, Embothrium coccineum, Nuytsia floribunda og Spathodea campanulata. 


== Galleri ==

		
		
		


== Litteratur ==
J.M. Sánchez de Lorenzo-Cáceres (2014). «Brachychiton acerifolius» (PDF) (spansk). Arboles ornamentales. Besøkt 12. desember 2018. 
«Brachychiton acerifolius». Australian Native Plants Society (Australia). Besøkt 12. desember 2018. 
S. Brigham (2003). «Trees of San Diego: Flame Trees, Kurrajongs, and Bottle Trees». Pacific Horticulture. Besøkt 12. desember 2018. 


== Eksterne lenker ==
(en) flammetre i Encyclopedia of Life 
(en) flammetre i Global Biodiversity Information Facility 
(en) flammetre hos ITIS 
(en) flammetre hos NCBI 
(en) flammetre hos The International Plant Names Index 
(en) flammetre hos Tropicos 
(en) Kategori:Brachychiton acerifolius – bilder, video eller lyd på Wikimedia Commons 
(en) Brachychiton acerifolius – galleri av bilder, video eller lyd på Wikimedia Commons 
Brachychiton acerifolius – detaljert informasjon på Wikispecies
Carl Petter Sommerseth

Carl Petter Sommerseth (født 1985 i Lyngdal, Vest-Agder) er en norsk styrkeløfter, som konkurrerer for Oslo Styrkeløftklubb.


== Resultater og meritter i styrkeløft ==


=== NM ===


=== NM Utstyrsfritt ===


=== EM Utstyrsfritt ===


== Resultater og meritter i benkpress ==


=== NM ===


== Referanser ==
Sambal

Sambal  er en sterk krydderpasta som benyttet i blant annet det asiatiske kjøkken. Sambal inneholder chili, hvitløk, sukker, sitron og olje. Flere varianter med andre ingredienser og smaker forekommer, som (indonesiske navn:) sambal badjak, sambal belacan, sambal ulek og sambal udang.
Sambal benyttes gjerne i ris- , skalldyrs- og grønnsaksretter.


== Referanser ==


== Eksterne lenker ==
(en) Sambal – kategori av bilder, video eller lyd på Commons
Cristina Laslo

Cristina Laslo (født 10. april 1996 i Cluj-Napoca) er en rumensk håndballspiller som siden 2017 har spilt for den montenegrinske klubben Budućnost og har spilt på landslaget siden 2016.


== Referanser ==


== Eksterne lenker ==
(en) Cristina Laslo – Det europeiske håndballforbundet (EHF)
Syndicat National de l’Édition Phonographique

Syndicat National de l'Édition Phonographique (norsk oversettelse: nasjonalt syndikat for lydutgivelser), forkortet SNEP, er et fransk samvirke bestående av medlemmer fra musikkbransjen i Frankrike. SNEP ble grunnlagt i 1922 og består av 48 medlemsorganisasjoner. Formålet er å beskytte den franske musikkbransjens interesser, på samme måte som norske TONO beskytter den norske musikkbransjen. 
SNEP er ansvarlig for å kreve inn og fordele royalties og innbetalte avgifter for bruk av medlemsorganisasjonenes musikk- og lydproduksjoner i radio, fjernsyn, filmer, sceneproduksjoner og andre plattformer. Sammenslutningen jobber også for å hindre piratkopiering og ulovlig deling av medlemmenes verker.  
Olivier Nusse er styreleder for SNEP per 2018.


== Hitlister og salgstrofeer ==
SNEP tildeler også salgstrofeer i musikkbransjen og utarbeider og publiserer ukentlig offisielle hitlister over de mest populære singlene og musikkalbumene i Frankrike. 
I november 1984 startet SNEP med å utarbeide en topp 50-liste over de mest solgte musikksinglene i landet. Siden høsten 2002 har de offisielle listene vært som følger:

Topp 100 over singler
Topp 150 over musikkalbum solgt til full pris
Topp 40 over samlealbum
Topp 40 over musikkalbum solgt til nedsatt prisFør 1984 ble Frankrikes hitlister utarbeidet av Institut français d'opinion publique (IFOP).


== Referanser ==


== Eksterne lenker ==
Offisielt nettsted
Institut français d’opinion publique

Institut français d'opinion publique (norsk oversettelse: det franske institutt for offentlighetens mening), forkortet IFOP, er et internasjonalt selskap som utfører meningsmålinger og markedsundersøkelser. Selskapet produserer og utfører meningsmålinger på oppdrag fra kunder som blant andre medieselskaper og politiske partier.Selskapet ble grunnlagt 1. desember 1938 av Jean Stoetzel, en tidligere professor ved Sorbonne-universitetet, etter et møte med George Gallup i USA.IFOPs motto er «Samvirke skaper verdier». I mange år ble selskapet ledet av Laurence Parisot, som fikk kallenavnet «sjefen over alle sjefer» da han ledet den franske fagforeningen MEDEF. I 2018 er Stéphane Truchi president, mens Pierre Pigeon er styreleder.
Frem til 1983 sto også IFOP bak de offisielle franske hitlistene over solgte singler og musikkalbum.


== Referanser ==


== Eksterne lenker ==
Offisielt nettsted
GfK Entertainment

GfK Entertainment er et tysk selskap som utarbeider Tysklands offisielle hitlister over solgt og strømmet musikk i landet. Listene produserer på vegne av Bundesverband Musikindustrie og ble tidligere laget av Media Control GmbH og Media Control GfK International GmbH). GfK Entertainment tilbyr ukentlige topp 100-lister over Tysklands mest populære singler og musikkalbum. I tillegg er det egne lister for samlealbum, jazz, klassisk musikk, slager, hiphop, dance og musikkvideoer.


== Tysklands hitlister ==
Hitlistene publiseres og presenteres i flere medier i Tyskland, blant annet av musikkanalen VIVA, MusicLoad, MIX 1 og på nettstedet til Sveits' hitlister. GfK Entertainment drifter også et eget nettsted med hitlistene og akutelle nyheter.


=== Historie ===
Hitlister har eksistert i Tyskland siden midten av 1950-årene, først ved jukebokser som kom til Vest-Tyskland fra USA. I 1959 startet musikkmagasinet Musikmarkt med ukentlige hitlister. Utover i 1960- og 1970-årene arbeidet Bundesverband Musikindustrie tett med ulike hitliste-tilbydere for å utvikle og forbedre kvaliteten på de offisielle hitlistene.Ulike forskningsinstitusjoner ble prøvd ut, og i 1977 valgte Bundesverband Musikindustrie selskapet Media Control i Baden-Baden. Den første offisielle, forbedrede listen ble publisert i Musikmarkt i september 1977.De første årene publiserte Media Control en topp 50-liste over singler og album, men listene ble utvidet til 75 i januar 1980. I 1989 ble listene utvidet til 100 plasser og fikk navnet Deutsche Offizielle Charts Top 100. Media Control etablerte Music Video charts i 2001, som ble omdøpt til DVD charts i 2004.I 2003 slo Media Control seg sammen med GfK, og det offisielle navnet skiftet til Media Control GfK International GmbH. I 2004 ble Tyskland blant de første landene som innarbeidet digitale nedlastninger i hitlistene.I mars 2014 kunngjorde GfK at hitliste-tilbyderens navn skulle endres fra Media Control GfK International GmbH til GfK Entertainment.. I 2018 er det rundt 3000 selskaper og musikkbutikker i Tyskland som innrapporterer salgstall og strømmetall hver uke.


== Hitlister ==
GfK Entertainment utgir flere hitlister basert på musikksjanger og plattform.
Topp 100 singler
Topp 100 album
Topp 100 dagens (singler og album)
Topp 100 midtuke-lister (singler og album)
Topp 100 nedlasting (singler og album)
Topp 100 strømming
Topp 30 samlealbum
Topp 20 jazz
Topp 20 klassisk musikk
Topp 20 slager
Topp 20 hiphop
Topp 20 dance
Topp 20 musikkvideo
Topp 10 komedier


== Referanser ==


== Eksterne lenker ==
(de) Offisielt nettsted
Hamarregionen

Hamarregionen er en betegnelse på stortettstedet rundt Hamar by, som inkluderer de fire kommunene Hamar, Løten, Ringsaker og Stange. Regionen har 93 999 innbyggere per 3. kvartal 2018. og er en del av Mjøsbyregionen. Det er flere byer i regionen, med Hamar som den største, i tillegg til Brumunddal og Moelv. I tillegg er det mindre småsteder.
Regionen kjennetegnes av positiv innflytting og forholdsvis bra næringslivsvekst, så vel som høy vekst i boligpriser. 
De fleste forbinder "Hamarregionen" med Vikingskipet, etterfulgt av Mjøsa.


== Storbykommunealternativet ==
I forbindelse med kommunereformen har muligheten for å slå sammen enkelte eller alle kommunene i Hamarregionen vært et tema. Det er i den anledning tidligere laget en utredning for en kommunereform i Hamarregionen. 
En eventuell storkommune bestående av de fire kommunene Hamar, Løten, Ringsaker og Stange ville med sine over 90 000 innbyggere bli blant de største i landet. Med sin størrelse vil en slik robust og stor kommune kunne være selvforsynt på de fleste områder, og tilfredsstille ekspertutvalgets kriterier for god kommunestruktur. 
Interkommunalt samarbeid foregår på flere områder i Hamarregionen i dag, slik som avfallshåndtering gjennom Sirkula IKS, vann/avløp/renovasjon gjennom HIAS IKS, Regionrådet samt innen helse- og nødetater. 
Regionrådet for Hamarregionen har utviklet en Strategi for samarbeidstiltak for 2016-2020 strategi for samarbeidstiltak for 2016-2020, hvor det jobbes for et felles løft for økt bosetting, arbeidsmuligheter og gode opplevelser.


== Felles identitet ==
Det er utviklet en felles identitetsplattform for Hamarregionen, som sier noe om hva regionen skal være for sine innbyggere, næringsliv og dem som besøker regionen. Plattformen peker på at selve essensen i Hamarregionen er "romslig" og regions karakter er "raus", "offensiv" og "solid". 
Plattformen inneholder også noen konkrete løfter, som gir føringer for hvordan regionen skal kommunisere utad, men også hvordan kommuner og næringsliv skal handle og opptre samlet. De fire løftene er:

Norges Spiskammer
Rom for å skape
Norges beste vertskap
Alle muligheter til et aktivt liv


== Referanser ==
Bundesverband Musikindustrie

Bundesverband Musikindustrie (norsk oversettelse: føderalt forbund for musikkindustrien), forkortet BVMI, er interesseorganisasjonen til den tyske musikkbransjen. Foreningen representerer og beskytter interessene til rundt 280 plateselskaper og musikkorganisasjoner i Tyskland – rundt 90 prosent av landets musikkbransje.Bundesverband Musikindustrie er medlem av International Federation of the Phonographic Industry (IFPI) som har hovedkontor i London i England. IFPI består av musikkforeninger fra 70 land.BVMI jobber tett med GfK Entertainment, grunnlagt i 1976. GfK Entertainment er ansvarlig for å utarbeide og publisere Tysklands offisielle hitlister hver uke.Bundesverband Musikindustrie er også ansvarlig for å tildele salgstrofeer i musikkbransjen i Tyskland. BVMI lanserte gull- og platina-tildelinger i 1975. Fra 2014 innførte BVMI også en egen diamant-plate, rangert over gull og platina.


== Referanser ==


== Eksterne lenker ==
(de) Offisielt nettsted
Władysław Tarnowski

Władysław Tarnowski (født 4. juni 1836 i Wróblewice, død 19. april 1878 på et skip i nærheten av San Francisco) var en polsk pianist og komponist, dikter og dramatiker. Han benyttet pseudonymet Ernest Buława.


== Liv og virke ==


=== Bakgrunn ===
Władysław Tarnowski var sønn av Walerian Tarnowski og hans hustru Ernestyna Tarnowska. Hans foreldre tilhørte forskjellige grener av samme høyadelige slekt. Moren døde da gutten var fire år gammel, og Tarnowskis nevrotiske trekk har blitt ansett å stamme fra dette tidlige tapet. Hans valg av pseudonymet Ernest Buława skal være forbundet med minnet om moren Ernestyna.


=== Verker ===


==== Musikalske komposisjoner ====
Quatour Re-majeur pour Deur Violons, Viola et Violoncelle (strengekvartett, 1874)
Fantaisie quasi Sonate pour Piano et Violon (fantasi for fiolin og piano)
Au souvenir d'un ange (for fiolin og piano, 1875)


==== Bibliografi ====
 Poezye studenta  (i fire bind, 1863-1865)
 Piołuny  (1869)
 Karlińscy  (tragedie, 1874)
 Joanna Grey  (tragedie, Jane Grey, 1874)


== Referanser ==


== Litteratur ==
Kinga Fink „Lwowskie koncerty pianisty i kompozytora Władysława Tarnowskiego” i: „Musica Galiciana”, bind 15, 2016, side. 42-52.
„Pieśni niemieckie Władysława Tarnowskiego”, (redigert av Marcin Tarnowski), Warszawa-Lodz, 2017.
„Utwory instrumentalne Władysława Tarnowskiego”, (redigert av Marcin Tarnowski), Warszawa-Lodz, 2018.
Władysław Tarnowski „Artysta i cierpienie”, Volum I, (redigert av Marcin Tarnowski), Warszawa-Lodz, 2020.


== Eksterne lenker ==
(en) Władysław Tarnowski – kategori av bilder, video eller lyd på Commons 
(de) Verk av og om Władysław Tarnowski i katalogen til det tyske nasjonalbiblioteket
Mie Højlund

Mie Enggrob Højlund (født 24. oktober 1997 i Voldum) er en dansk håndballspiller, som spiller for den danske klubben Odense og det danske kvinnelandslaget.
Hun ble tatt ut i bruttotroppen til det danske kvinnelandslaget foran Håndball-EM 2016, men var ikke blant de 16 utvalgte. To år senere fikk hun sin mesterskapsdebut under Håndball-EM 2018.


== Referanser ==


== Eksterne lenker ==
(en) Mie Højlund – Det europeiske håndballforbundet (EHF)
Nadia Mielke-Offendal

Nadia Mielke-Offendal (født Offendal; 22. oktober 1994 i Gentofte) er en dansk håndballspiller, som spiller for den danske klubben Odense og det danske kvinnelandslaget.
Hun ble tatt ut i bruttotroppen til det danske kvinnelandslaget foran Håndball-VM 2013, men var ikke blant de 16 utvalgte. Fem år senere fikk hun sin mesterskapsdebut under Håndball-EM 2018.


== Referanser ==


== Eksterne lenker ==
(en) Nadia Offendal – Det europeiske håndballforbundet (EHF) 
(fr) Nadia Offendal – Ligue Féminine de Handball (LFH)
Lærke Nolsøe

Lærke Nolsøe Pedersen (født 19. februar 1996 i Aalborg) er en dansk håndballspiller, som spiller for den danske klubben Nykøbing Falster og det danske kvinnelandslaget.
Hun ble tatt ut i bruttotroppen til det danske kvinnelandslaget foran Håndball-EM 2016, men var ikke blant de 16 utvalgte. To år senere fikk hun sin mesterskapsdebut under Håndball-EM 2018.


== Referanser ==


== Eksterne lenker ==
(en) Lærke Nolsøe – Det europeiske håndballforbundet (EHF)